  Анжелика Тихонова корреспондент Удмуртиын ю-нянез утялтыны кык арнялы вазьгес потыны быгатозы. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Пӧсьтолэзь шорозь таӵе ик куазь возиськиз ке, ю-нянез утялтыны пӧсьтолэзь шорын ик потыны быгатом, трос аръёс ӵоже дышем дырлэсь кык арнялы вазьгес Ольга Абрамова, Удмуртиысь кивалтэтлэн тӧроезлэн воштӥсез – гурт возёсъя но сиён-юонъя министрЮ-няньлэн удалтонлыкез вылын но куазь шӧдӥськытэк уз кыльы. Тысё но пуртэсо юос начар луыны быгатозы.  Министр пусйиз, куазь ласянь югдур 2010-тӥ арын гужемез тодэ вайытэ шуыса. Но соку эшшо но секыт вал - музъем ик пилиськылӥз. Туэ сыӵе учыръёс ӧз на шараяське. Куазен сэрен удысын кылдэм югдур нуналысь нуналэ золгес сюлмаськытэ. Зоръёстэк элькунысьтымы тросэз бусыос курадӟо, тужгес но лымшор ёросъёсын. Куд-ог интыосын кизем дырысен зоръёс ӧй вал. Пудо сиён туж секытэн дасяське, али ини возёсъёс элькунмылэн палэнысьтыз басьтыны луонлык утчало ини Ольга Абрамова, Удмуртиысь кивалтэтлэн тӧроезлэн воштӥсез – гурт возёсъя но сиён-юонъя министрСолэн кылъёсызъя, вазиськонъёс Киров улосвылэ, Пермь шаере дасямын. Но бускель улосвылъёслэсь сыӵе ик вазиськонъёс асьме доры вуо, соослэн озьы ик куазен сэрен шугъяськонъёссы кылдо. Куазь тупатскиз ке, гуртоос кукурузалэсь силос вылэ оскисько. Озьы ик пудо сиёнлы кылем арысь кылемез, тысё юос но рапс мыноз.  Шуэрес югдур ялон сярысь ке верано, Ольга Абрамова Удмуртиысь гидрометцентрен кенешонъёс ортчизы, элькунысь метеостанциосысь тодэтъёс 1-тӥ пӧсьтолэзьлы люкамын луозы шуыса пусйиз. Озьы ик министерство ёросъёсын пудо сиён дасян чакланъёсъя, кулэяськонъя но кылем арысь кылемъёсъя аналитической лыдпусъёс куриз. Ваньзэ сое люкаса гинэ кыӵе ке пумкылъянъёс кутэмын луозы.  Тегъёс: Удмуртия гуртвозёс гужем ОльгаАбрамова ютысь аран  